**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 78**

**din 2 iulie 2021**

**pentru modificarea Hotărârii Consiliului Local al Municipiului Câmpulung Moldovenesc nr. 107 din 19 noiembrie 2020 privind aprobarea indicatorilor tehnico – economici ai proiectului ”Consolidarea capacităţii unităților de învățământ preuniversitar din Municipiul Câmpulung Moldovenesc, în vederea gestionării situației de pandemie generată de virusul SARS-CoV-2”, precum și depunerea acestuia, în vederea obținerii finanțării în cadrul POIM, Axa Prioritară 9 Protejarea sănătății populației în contextul pandemiei cauzate de COVID-19; Obiectivul Specific 9.1 Creșterea capacității de gestionare a crizei sanitare COVID-19, Cod apel: POIM/881/9/1/Consolidarea capacităţii unităților de învățământ preuniversitar de stat în vederea gestionării situației de pandemie generată de virusul SARS-CoV-2**

Consiliul Local al municipiului Câmpulung Moldovenesc, întrunit în şedinţa extraodinară din data de 02 iulie 2021;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 18724 din 30.06.2021;

-Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 18726 din 30.06.2021;

-Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 18727 din 30.06.2021;

-Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 18728 din 30.06.2021;

-Avizul Comisiei de specialitate a Consiliului Local;

-Prevederile Ghidului Solicitantului - Ghidului solicitantului POIM 2014-2020, Axa Prioritară 9, Protejarea sănătății populației în contextul pandemiei cauzate de COVID-19, consolidarea capacităților unităților de învățământ preuniversitar de stat în vederea gestionării situației de pandemie generată de virusul SARS-CoV-2; Cod apel: POIM/881/9/1/Consolidarea capacităţii unităților de învățământ preuniversitar de stat în vederea gestionării situației de pandemie generată de virusul SARS-COV-2;

-Solicitarea de clarificare 1 din data de 28.06.2021 a Autorității de Management pentru Programul Operațional Infrastructură Mare;

-Art. 44 alin. (1) din Legea finanţelor publice locale nr. 273/2006, cu modificările şi completările ulterioare;

În temeiul art. art. 129 alin. (2) lit. b) şi lit. d), alin. (4) lit. a) şi lit. d) şi alin. (7) lit. a) şi c), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**H O T Ă R Ă Ș T E:**

**Art.I.**Articolul 1 din Hotărârea Consiliului Local al municipiului Câmpulung Moldovenesc nr. 107 din 19 noiembrie 2021 se modifică şi va avea următorul cuprins:

„**Art.1.** Se aprobă indicatorii tehnico-economici ai proiectului ”Consolidarea capacităţii unităților de învățământ preuniversitar din Municipiul Câmpulung Moldovenesc, în vederea gestionării situației de pandemie generată de virusul SARS-CoV-2”,precum și depunerea acestuia, în vederea obținerii finanțării în cadrul POIM, Axa Prioritară 9 Protejarea sănătății populației în contextul pandemiei cauzate de COVID-19, Obiectivul Specific 9.1 Creșterea capacității de gestionare a crizei sanitare COVID-19, POIM/881/9/1/Consolidarea capacităţii unităților de învățământ preuniversitar de stat în vederea gestionării situației de pandemie generată de virusul SARS-COV-2, conform anexei care face parte din prezenta hotărâre.”

**Art.II.**Articolul 2 din Hotărârea Consiliului Local al municipiului Câmpulung Moldovenesc nr. 107 din 19 noiembrie 2020 se modifică şi va avea următorul cuprins:

„**Art.2.**Se aprobă valoarea totală a proiectului ”Consolidarea capacităţii unităților de învățământ preuniversitar din Municipiul Câmpulung Moldovenesc, în vederea gestionării situației de pandemie generată de virusul SARS-CoV-2”, în valoare de 7.760.229,03 lei inclusiv TVA.”

**Art.III.**Celelalte prevederi ale Hotărârii Consiliului Local al municipiului Câmpulung Moldovenesc nr. 107 din 19 noiembrie 2020 rămân aplicabile.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Alvirescu Ioana - Tatiana** |  | **Contrasemnează:**  **p. SECRETAR GENERAL,**  **Director executiv**  **Crăciunescu Diana Mihaela** |